**Kopsavilkums par publisko un privāto partneru veiktajiem iepirkumiem Metadati**

**Datu apraksts**

Publiskie vai privātie partneri, kuri piemēro Publiskās un privātās partnerības likumu, iesniedz Iepirkumu uzraudzības birojam statistikas pārskatu Nr. 5-PPPL.

Publisko un privāto partneru veikto iepirkumu un noslēgto līgumu apkopoto statistisko pārskatu kopums nodrošina pārskatāmu datu kopu atbilstoši Ministru kabineta 2017. gada 28. februāra noteikumos Nr. 102 „Noteikumi par oficiālās statistikas veidlapu paraugiem iepirkumu jomā un veidlapu iesniegšanas un aizpildīšanas kārtību” ietvertajiem rādītājiem.

Dati tiek grupēti pēc iepirkumiem zem Eiropas Savienības (turpmāk – ES) līgumcenu sliekšņa, kur paredzamā līgumcena (sākot no 1 līdz 5 547 999 EUR) ir zemāka par Ministru kabineta noteikumos noteikto līgumcenas robežvērtību (turpmāk – zem ES līgumcenu sliekšņa iepirkumi), norādot iepirkumu skaitu un noslēgto līgumu līgumcenas bez pievienotās vērtības nodokļa (turpmāk – PVN), un pēc iepirkumiem virs ES līgumcenu sliekšņa, kur paredzamā līgumcena (sākot no 5 548 000 EUR) ir lielāka par Ministru kabineta noteikumos noteikto līgumcenas robežvērtību (turpmāk – virs ES līgumcenu sliekšņa iepirkumi), norādot iepirkumu skaitu un noslēgto līgumu līgumcenas bez PVN, kā arī pēc likuma piemērošanas izņēmumiem.

Minētie dati nodrošina datu kopumu par publiskās un privātās partnerības noslēgtajiem pakalpojumu un būvdarbu līgumiem zem un virs ES līgumcenu sliekšņa, likuma piemērošanas izņēmumiem, līgumu skaitu un līgumcenām bez PVN, kurus noslēguši publiskais vai privātais partneris, piemērojot Publiskās un privātās partnerības likumu. Papildus pieejama informācija par uzvarējušā pretendenta valstspiederību.

Lietotāji var iepazīties ar datu apkopojumu – pārskatu kopsavilkumu, sākot no 2020. gada par 2019. gadā noslēgtajiem līgumiem.

Dati iegūti no publisko vai privāto partneru iesniegtajiem statistikas pārskatiem.

**Datu publicēšana**

Dati tīmekļvietnes sadaļā ***Statistika*** zem ***Statistika /Oficiālās statistikas veidlapu rādītāji /Oficiālās statistikas veidlapu apkopojums /Kopsavilkums par publisko un privāto partneru veiktajiem iepirkumiem 2019. gadā*** tiek publicēti saskaņā ar aktuālo [datu publicēšanas kalendāru](https://www.iub.gov.lv/lv/datu-publicesanas-kalendars) reizi gadā.

|  |  |  |  |
| --- | --- | --- | --- |
| Statistikas tēma | Dati par periodu | Publicēšanas datums | Piezīmes |
| Kopsavilkums par publisko un privāto partneru veiktajiem iepirkumiem | par 2019. gadu | 30.10.2020. |  |

**Dati sagatavoti**

13.10.2020.

**Datu pieejamība**

Apkopotie dati ir pieejami, sākot no 2020. gada.

**Datu izplatīšana**

Gada apkopotie rādītāji ir brīvi pieejami Iepirkumu uzraudzības biroja tīmekļvietnē un Latvijas Atvērto datu portālā. Dati var tikt izmantoti arī dažādās citās publikācijās, norādot atsauces uz iegūtās informācijas avotu.

**Datu izplatīšanas formāts**

Datu izplatīšanas formāts (MS Excel).

**Datu lietotāji**

Eiropas Komisija, Finanšu ministrija, sabiedrība.

**Datu vākšana**

Dati tiek iegūti pilnā apsekojumā, kur attiecīgo pārskatu iesniedz publiskie un privātie partneri, kuri piemēro Publiskās un privātās partnerības likumu atbilstoši Ministru kabineta 2017. gada 28. februāra noteikumu Nr. 102 [„](https://likumi.lv/ta/id/228378-noteikumi-par-kriterijiem-pec-kadiem-izverte-vai-sabiedrisko-pakalpojumu-sniedzeju-iepirkumu-likuma-minetas-darbibas-latvija)[Noteikumi par oficiālās statistikas veidlapu paraugiem iepirkumu jomā un pārskatu iesniegšanas un aizpildīšanas kārtību"](https://likumi.lv/ta/id/289076) (spēkā no 02.03.2017.) prasībām.

**Pārskatu iesniedzēji**

Publiskie un privātie partneri, kuri atskaites periodā slēguši līgumus par publisko un privāto partneru veiktajiem iepirkumiem. Lai elektroniski iesniegtu attiecīgo statistikas pārskatu, publiskajam vai privātajam partnerim ir jābūt reģistrētam Publikāciju vadības sistēmas lietotājam.

**Atskaites periods**

Atskaites periods ir kalendārais gads.

**Klasifikācijas**

Statistikas pārskatu dati par noslēgtajiem pakalpojumu un būvdarbu līgumiem tiek klasificēti pēc zem un virs ES līgumcenu sliekšņa un likuma piemērošanas izņēmumu kārtībā slēgtiem līgumiem, un sistematizēti pēc noteiktām kritēriju pazīmēm, kādas noteiktas oficiālās statistikas veidlapu paraugos, piemēram, iepirkumu veida.

**Datu aprēķināšana**

Netiek piemērota īpaša datu aprēķinu metodoloģija.

No publisko un privāto partneru iesniegtajos statistikas pārskatos iekļautās informācijas tiek iegūti kopēji sasummēti dati par valsti kopumā.

**Konfidencialitāte**

Publisko un privāto partneru iesniegtā informācija nesatur konfidenciālus datus.

**Kvalitāte**

Kvalitāte tiek nodrošināta, ievērojot Eiropas Statistikas prakses kodeksa noteiktās saistības.

**Atbilstība**

Apkopotie statistikas pārskata dati atbilst lietotāju vajadzībām, jo tie nosaka zem un virs ES līgumcenu sliekšņu un likuma piemērošanas izņēmumu kopējo noslēgto līgumu summu rādītājus kopā gada griezumā.

**Precizitāte**

Publisko un privāto partneru iesniegto statistikas pārskatu dati ir daļēji pārbaudāmi, salīdzinot ar Iepirkumu uzraudzības biroja tīmekļvietnē publicētajiem paziņojumiem.

Gada apkopoto datu precizitāte kopumā ir nemainīga.

**Savlaicīgums**

Pārskatu par publisko un privāto partneru veiktajiem iepirkumiem publiskais vai privātais partneris iesniedz reizi gadā (līdz 1. aprīlim).

Publiskie un privātie partneri, kuri nav savlaicīgi iesnieguši gada statistikas pārskatus atbilstoši Publiskās un privātās partnerības likumam, tos iesniedz pēc atkārtota pieprasījuma un norādījuma par administratīvo atbildību.

Iepirkumu uzraudzības biroja pienākums ir savlaicīgi apkopot publisko un privāto partneru iesniegtos statistikas pārskatus.

Iepirkumu uzraudzības birojs savlaicīgi, atbilstoši datu publicēšanas kalendāram, publicē apkopoto pārskatu datus.

**Salīdzināmība**

Dati tiek apkopoti, un gada apkopotie dati tiek salīdzināti ar iepriekšējā gada datiem (sākot ar 2020. gadu).

**Datu precizēšana**

Nepieciešamības gadījumā attiecīgie atskaites rādītāji var tikt precizēti, publicējot datu precizēšanas iemeslus.

**Kontakti**

|  |  |
| --- | --- |
| Statistikas iestāde | Iepirkumu uzraudzības birojs |
| E-pasts | [pasts@iub.gov.lv](mailto:pasts@iub.gov.lv) |
| Informācijas departaments | |
| Tālruņa numurs | 67326708 |

**Metadati pēdējo reizi atjaunoti**

30.10.2020.

**Saistītās tēmas**

Saskaņā ar Publiskās un privātās partnerības likumu:

[Publicēto paziņojumu statistika](https://www.iub.gov.lv/lv/saskana-ar-publiskas-un-privatas-partneribas-likumu)

[Rezultātu paziņojumu rādītāju statistika par 2019. gadu](https://www.iub.gov.lv/lv/saskana-ar-publiskas-un-privatas-partneribas-likumu)

[Izsludināto paziņojumu rādītāju statistika par 2019. gadu](https://www.iub.gov.lv/lv/saskana-ar-publiskas-un-privatas-partneribas-likumu)